title: -modda. Oddiy shirkat (birgalikdagi faoliyat
text: 319-modda. Oddiy shirkat (birgalikdagi faoliyat shartnomasi) doirasida operatsiyalarni amalga oshirishda soliqni hisoblab chiqarish va toʻlashning oʻziga xos xususiyatlari (1-q.)
  Soliq solish maqsadlarida ushbu Kodeksning 275-moddasida nazarda tutilgan tartibda
  aniqlanadigan, oddiy shirkatning (birgalikdagi faoliyat shartnomasining) ishonchli shaxsi oddiy
  shirkat shartnomasi (birgalikdagi faoliyat shartnomasi) doirasida amalga oshiriladigan faoliyat
  boʻyicha soliq toʻlovchi deb eʼtirof etiladi.
  (2-q.)
  Ushbu Kodeksning 275-moddasida nazarda tutilgan operatsiyalarning umumiy
  hisobini yuritish, shu jumladan soliq hisobi va hisobga qoʻyish tartibi toʻgʻrisidagi qoidalar foyda
  soligʻini hisoblab chiqarish hamda toʻlashda qoʻllaniladi.
  (3-q.)
  Soliq boʻyicha oddiy shirkat shartnomasi (birgalikdagi faoliyat shartnomasi)
  sherigining (ishtirokchisining) soliq bazasini aniqlashda, uning tomonidan umumiy mulkka pulsiz
  hissa sifatida ulush kiritilgan taqdirda:
  1) mol-mulkning baholash qiymati va ushbu mol-mulkning qoldiq qiymati oʻrtasidagi ijobiy
  farq jami daromadga kiritiladi;
  2) salbiy farq soliq bazasini kamaytirmaydi.
  (4-q.)
  Ishonchli shaxs oddiy shirkat shartnomasi (birgalikdagi faoliyat toʻgʻrisidagi
  shartnomasi) barcha sheriklarining (ishtirokchilarining) ushbu oddiy shirkatning (birgalikdagi
  faoliyat toʻgʻrisidagi shartnomasi) faoliyati bilan bogʻliq boʻlgan daromadlar va xarajatlarning
  alohida-alohida hisobini yuritadi, bunday faoliyat boʻyicha alohida soliq bazasini aniqlaydi,
  soliqni hisoblab chiqaradi va toʻlaydi. Bunda ushbu shaxs mazkur soliq summasiga nisbatan ushbu
  Kodeksda belgilangan soliq toʻlovchining barcha huquqlariga ega boʻladi va majburiyatlarini oʻz
  zimmasiga oladi.
  (5-q.)
  Ishonchli shaxs foyda soligʻi boʻyicha soliq imtiyozlarini va (yoki) pasaytirilgan soliq
  stavkalarini qoʻllashga haqli emas.
  (6-q.)
  Birgalikdagi faoliyat natijasida olingan daromad birgalikdagi faoliyat sheriklari
  (ishtirokchilari) oʻrtasida har bir sherik (ishtirokchi) hissasining ulushi asosida yoki oddiy shirkat
  shartnomasining (birgalikdagi faoliyat shartnomasi) shartlariga muvofiq taqsimlanadi. Mazkur
  daromad har bir sherikda (ishtirokchida) dividendga tenglashtiriladi va unga ushbu Kodeksga
  muvofiq soliq solinadi.